Szilárd Somogyi

Szilárd Somogyi (* 20. marec 1969) je slovenský politik maďarskej národnosti. Vo volebnom období 20102012 pôsobil ako poslanec Národnej rady Slovenskej republiky za stranu SaS.

Životopis 
V rokoch 1987 – 1990 študoval na Filozofickej fakulte Univerzity Komenského v Bratislave. Od februára roku 1990 pôsobil ako riaditeľ vydavateľstva Dh Press. Medzi májom 1995 a marcom 2002 bol majiteľom Szilárd Somogyi Consulting v Dunajskej Strede. Od roku 2000 je majiteľom Tv Products Kft. sídliacich v Maďarsku a od roku 2002 Autofocus, s.r.o., v Dunajskej Strede.

Politická činnosť

Voľby 2010
Szilárd Somogyi kandidoval v parlamentných voľbách v roku 2010 na 17. mieste kandidátky strany SaS. Dostal 1219 prednostných hlasov a zaradil sa tak na 21. miesto (štyria kandidáti vtedajšieho občianskeho združenia Obyčajní ľudia sa dostali z posledných na vyššie miesta).

Činnosť v parlamente
V NR SR zastával funkcie podpredsedu Výboru NR SR pre verejnú správu a regionálny rozvoj a člena Výboru NR SR na preskúmavanie rozhodnutí NBÚ a Stálej delegácie NR SR v Stredoeurópskej iniciatíve. Bol tiež podpredsedom poslaneckého klubu SaS.

Voľby 2012 a odchod zo strany
Vo voľbách do NRSR v roku 2012 kandidoval na 16. mieste.15. februára 2012 kandidatúru stiahol pre hodnotové nezhody so stranou.a vzdal sa aj členstva v strane.Zároveň vyzval ľudí, aby ignorovali voľby, keďže svojou účasťou by podporili súčasný stav.

Referencie

Iné projekty

Externé odkazy 
 Parlamentný profil

Narodenia v 1969
Žijúci ľudia
Osobnosti z Dunajskej Stredy
Politici SaS
Poslanci NR SR (2010 – 2012)